CELEX: 62018CN0176
Language: fi
Date: 2018-03-07 00:00:00
Title: Asia C-176/18: Ennakkoratkaisupyyntö, jonka Tribunal Supremo (Espanja) on esittänyt 7.3.2018 – Club de Variedades Vegetales Protegidas v. Adolfo Juan Martínez Sanchís

201806010281917502018/C 211/141762018CJC21120180618FI01FIINFO_JUDICIAL20180307111222Asia C-176/18: Ennakkoratkaisupyyntö, jonka Tribunal Supremo (Espanja) on esittänyt 7.3.2018 – Club de Variedades Vegetales Protegidas v. Adolfo Juan Martínez Sanchís
 ---documentbreak--- C2112018FI1120120180307FI0014112122Ennakkoratkaisupyyntö, jonka Tribunal Supremo (Espanja) on esittänyt 7.3.2018 – Club de Variedades Vegetales Protegidas v. Adolfo Juan Martínez Sanchís
   (Asia C-176/18)2018/C 211/14Oikeudenkäyntikieli: espanja
      Ennakkoratkaisua pyytänyt tuomioistuin
   
   Tribunal Supremo
   
      Pääasian asianosaiset
   
   
      Valittaja: Club de Variedades Vegetales Protegidas
   
      Vastapuoli: Adolfo Juan Martínez Sanchís
   
      Ennakkoratkaisukysymykset
   
   
            1)
         
         
            Onko silloin, kun viljelijä on hankkinut taimitarhasta (kolmannen liike) tietyn kasvilajikkeen taimia ja istuttanut ne ennen kyseiselle lajikkeelle myönnettyjen kasvinjalostajanoikeuksien voimaantuloa, katsottava, että asetuksen (EY) N:o 2100/94 (
                  1
               ) 13 artiklan 2 kohdassa tarkoitetun kielto-oikeuden käyttäminen viljelijän myöhempään toimintaan, joka muodostuu hedelmien korjaamisesta kyseisistä puista, edellyttää kyseisen artiklan 3 kohdassa säädettyjen edellytysten täyttymistä, koska kyseessä on korjattu aineisto? Vai onko tätä korjuutoimintaa pidettävä lajikkeen tuotantona tai lisäyksenä, josta syntyy ”korjattua aineistoa” ja jonka kasvilajikkeen omistaja voi kieltää, vaikka 3 kohdassa säädetyt vaatimukset eivät täyttyisi?
         
      
            2)
         
         
            Voidaanko asetuksen (EY) N:o 2100/94 13 artiklan 3 kohdan mukaisena pitää tulkintaa, jonka mukaan portaittaista suojajärjestelmää sovelletaan kaikkiin 2 kohdassa lueteltuihin menettelyihin, jotka liittyvät ”korjattuun aineistoon”, myös varsinaiseen korjuuseen, vai sovelletaanko sitä ainoastaan korjatun aineiston tuotannon jälkeisiin toimiin, kuten varastointiin ja kaupan pitämiseen?
         
      
            3)
         
         
            Edellyttääkö ensimmäisen edellytyksen täyttyminen ”korjatun aineiston” asetuksen (EY) N:o 2100/94 13 artiklan 3 kohdassa tarkoitetun portaittaisen suojan laajentamista koskevan järjestelmän soveltamisessa sitä, että taimien hankinta on tapahtunut sen jälkeen, kun omistaja on saanut kasvilajikkeelle yhteisön suojan, vai onko riittävää, että lajikkeelle on siihen asti annettu tilapäinen oikeussuoja, koska hankinta on tapahtunut hakemuksen julkaisemisen ja kasvilajiketta koskevien kasvinjalostajanoikeuksien voimaantulon välisenä aikana?
         
      (
         1
      )	Yhteisön kasvinjalostajanoikeuksista 27.7.1994 annettu neuvoston asetus (EY) N:o 2100/94 (EYVL 1994, L 227, s. 1).